section_heading: Prvi svjetski rat
paragraph_text: U lipnju 1916. Szurmayev korpus koji se tada nalazio u sastavu 4. armije žestoko je napadnut u Brusilovljevoj ofenzivi. Korpus je pretrpio teške gubitke, te je Szurmay prisiljen na povlačenje pri čemu su samo njemačka pojačanja spriječila potpuni raspad fronta. Szurmay, za razliku od njemu nadređenog zapovjednika 4. armije Josefa Ferdinanda koji je smijenjen, nije okrivljen za poraz, čemu je svakako pridonijelo i njegov dobar odnos s njemačkim stožerom.